cyanic-selkie/wikianc huggingface dataset:
Το Στέμμα (τηλεοπτική σειρά)
Ιστορική ακρίβεια
Η εκ νέου αναπαράσταση της αφαίρεσης του καρκινικού πνεύμονα του Βασιλιά, χειρουργημένος αρχικά από τον σερ Κλέμεντ Πρινς Τόμας, διερευνήθηκε και σχεδιάστηκε από τον Πάνκατζ Τσάντακ, ειδικό μεταμόσχευσης στο νοσοκομείο Γκάις, στο Λονδίνο. Ο Τσάντακ και η χειρουργική ομάδα του έγιναν επίσης μέρος της πραγματικής σκηνής. Το χειρουργικό μοντέλο του Βασιλιά Γεωργίου ΣΤ΄ εδωρήθη στο Μουσείο Παθολογίας Γκόρντον για χρήση ως διδακτικό βοήθημα.
Παρά την επιβεβαίωση της ιστορικής ακρίβειας ότι η Βασίλισσα Ελισάβετ πράγματι καταδίκασε τον Δούκα του Ουίνδσορ μετά την ενημέρωσή της για τα Έγγραφα του Μάρμπουργκ, οι ιστορικοί έχουν δηλώσει ότι ο υπαινιγμός του επεισοδίου ότι ο Δούκας επιπλήθηκε από τη Βασιλική Οικογένεια κατά τη δημοσίευση είναι εσφαλμένος και ότι ο Δούκας παρέμεινε σε επαφή και οι δημόσιες εμφανίσεις του συνεχίστηκαν.
Η απεικόνιση της σχέσης με την Τζάκι Κέννεντυ έχει επικριθεί. Ο υπαινιγμός ότι η Βασίλισσα Ελισάβετ επισκέφθηκε την Γκάνα, για να ανταγωνιστεί τη δημοτικότητα της Τζάκι Κέννεντυ, γελοιοποιήθηκε από τους κριτικούς. Κριτικές του επεισοδίου επεσήμαναν ότι αγνόησε πιο σημαντικά γεγονότα της επίσκεψης, όπως το γεγονός ότι η αδερφή της Κένεντι, Λη Μπούβιε, και ο σύζυγός της, πρίγκιπας Στανίσουαφ Άλμπρεχτ Ρατζίβιου εξαιρέθηκαν αρχικά από το κρατικό δείπνο εξαιτίας του ότι ήταν και οι δύο διαζευγμένοι, αλλά τελικά προσκλήθηκαν, ενώ η πριγκίπισσα Μαργαρίτα και η πριγκίπισσα Μαρίνα δεν παραβρέθηκαν, παρόλο που οι Κέννεντυ ήθελαν προφανώς να τις συναντήσουν.
Το σχολείο Γκόρντονστουν αποκρίθηκε στην αρνητική απεικόνισή του στον κύκλο 2, ισχυριζόμενο ότι στην πραγματικότητα η προσωπική ανατροφοδότηση του Πρίγκιπα Κάρολου στο σχολείο υπήρξε υπερβολικά θετική. Ο βασιλικός ιστορικός Χιούγκο Βίκερς είπε ότι το ίδιο επεισόδιο απεικόνισε ανακριβώς τον θάνατο της αδελφής του Φίλιππου σε αεροπορικό δυστύχημα όπως προέκυψε από τη δική του κακή συμπεριφορά στο Γκόρντονστουν, δηλώνοντας: «Με ξεπερνά πώς οι σοβαροί παραγωγοί ταινιών θα επιθυμούσαν να μετατρέψουν μία τόσο φοβερή τραγωδία σε σειρά επινοημένων σκηνών που δεν φέρουν καμία σχέση με την αλήθεια».
Κυκλοφορία
Τα πρώτα δύο επεισόδια της σειράς κυκλοφόρησαν με θεατρικό τρόπο στο Ηνωμένο Βασίλειο στις 1 Νοεμβρίου του 2016. Ο πρώτος κύκλος κυκλοφόρησε παγκοσμίως στο σύνολό του στις 4 Νοεμβρίου του 2016. Ο δεύτερος κύκλος κυκλοφόρησε στις 8 Δεκεμβρίου του 2017. Ο τρίτος κύκλος κυκλοφόρησε στις 17 Νοεμβρίου 2019 και ο τέταρτος κυκλοφόρησε 15 Νοεμβρίου 2020.
Ο κύκλος 1 κυκλοφόρησε σε DVD και Blu–Ray στο Ηνωμένο Βασίλειο στις 16 Οκτωβρίου του 2017 και κυκλοφόρησε παγκοσμίως στις 7 Νοεμβρίου του 2017. Ο κύκλος 2 κυκλοφόρησε σε DVD και Blu–Ray στο Ηνωμένο Βασίλειο στις 22 Οκτωβρίου του 2018 και κυκλοφόρησε παγκοσμίως στις 13 Νοεμβρίου του 2018.
Κύκλος 1
Η κριτικός τηλεόρασης του Guardian Λούσυ Μάνγκαν επαίνεσε τη σειρά και έγραψε ότι «το Netflix μπορεί να βεβαιωθεί ότι το ρίσκο των 100 εκατομμυρίων στερλινών έχει εξαργυρωθεί. Αυτή η πρώτη σειρά, σχετικά με το καλό παλιό βρετανικό φλέγμα από την αρχή μέχρι το τέλος, είναι το κορυφαίο επίτευγμα της υπηρεσίας μέχρι τώρα». Γράφοντας για την Daily Telegraph, ο Μπεν Λώρενς είπε: «Το Στέμμα είναι ο θρίαμβος των δημοσίων σχέσεων για τους Ουίνδσορ, ένα συμπονετικό επίτευγμα που τους εξανθρωπίζει με έναν τρόπο που ποτέ πριν δεν έχει γίνει ορατός. Είναι ένα πορτρέτο μιας αξιοσημείωτης οικογένειας, ένα ευφυές σχόλιο για τις επιδράσεις του συντάγματος στις προσωπικές τους ζωές και ένας συναρπαστικός απολογισμός της μεταπολεμικής Βρετανίας· όλα σε ένα». Η κύρια κριτικός τηλεόρασης Τζάκι Στίβεν της Mail on Sunday εγκωμίασε τη σειρά ως «άψογη» και επαίνεσε το «εξαίρετο γράψιμο και (την) υπέροχη δράση» της. Γράφοντας για την Boston Globe, ο Μάθιου Γκίλμπερτ επίσης επαίνεσε τη σειρά λέγοντας ότι αυτή «είναι απολύτως ελκυστική, πανέμορφα γυρισμένη, διαδραματίζεται όμορφα, (είναι) πλούσια σε ιστορικά γεγονότα της μεταπολεμικής Αγγλίας και σχεδιασμένη με αιχμηρή ματιά για ψυχολογική απόχρωση». Η Βίκυ Χάιμαν της Star–Ledger την περιέγραψε ως «πολυτελή, μεγαλοπρεπή αλλά ποτέ ανιαρή». Η Γκουέν Ίχνατ της A.V. Club είπε ότι προσθέτει «μία κινηματογραφική ποιότητα στον πολύπλοκο και περίπλοκο χρόνο για μία οικεία οικογένεια. Οι εκτελεστές και οι δημιουργοί είναι φαινομενικά ανήσυχοι για το έργο».
Η κριτικός της Wall Street Journal Ντόροθυ Ραμπινόβιτς είπε: «Σκοπεύουμε να δούμε σαφώς τον Δούκα (του Ουίνδσορ) ως έναν σπάταλο άνθρωπο με καρδιά. Δεν είναι αρκετά μακριά (από την αλήθεια) –ο κ. Τζέννινγκς είναι πάρα πολύ πειστικός ως ένας άδειος συναισθηματικά αγύρτης–, αλλά είναι ένα ήσσον ελάττωμα σε αυτό το εξαιρετικά διατηρημένο έργο». Ο Ρόμπερτ Λόιντ γράφοντας για την Los Angeles Times είπε: «Ως τηλεόραση είναι εξαιρετική – όμορφα ανεβασμένη, συγκινητικά γυρισμένη και μόνο ήπια μελοδραματική». Ο Χανκ Στουέβερ της Washington Post, επίσης, έκρινε τη σειρά θετικά: «Τμήματα του Στέμματος είναι πιο λαμπρά από μόνα τους από ό,τι είναι αυτά ως σειρά, που ελήφθησαν ως συντομότερες, προσεκτικά εστιασμένες ταινίες». Ο Νιλ Γκενσλίγκερ της New York Times είπε: «Αυτή είναι μία προσεγμένη σειρά που παραμένει πάνω στον θάνατο αντί να τον χρησιμοποιήσει για προκαλέσει έκπληξη: ο ίδιος που βρίσκει τις γραμμές πλοκή της σε μικρούς αγώνες εξουσίας παρά σε φρικτά πραξικοπήματα του παλατιού». Ο Ντάνιελ Φίνμπεργκ του Hollywood Reporter είπε ότι ο πρώτος κύκλος «παραμένει πιασάρικος στην ολότητα των 10 επεισοδίων που έγιναν διαθέσιμα στους κριτικούς, οι οποίοι εντοπίζουν τόσο το συναισθηματικό βάρος στη νεανική ανάληψη της Ελισάβετ όσο και την απροσδόκητη αγωνία σε θέματα δικαστικού πρωτοκόλλου και εθιμοτυπίας». Άλλες δημοσιεύσεις όπως η USA Today, η Indiewire, το Atlantic, το CNN και το Variety επίσης έκριναν τη σειρά θετικά.
Μερικοί ήταν πιο αυστηροί με τη σειρά. Σε μία κριτική για το περιοδικό Times, ο Ντάνιελ Ντ΄ Αντάριο έγραψε ότι αυτή «θα συγκριθεί με το Downton Abbey, αλλά αυτή... μπορούσε να επινοήσει ανιστόρητες ή τουλάχιστον απροσδόκητες νότες. Η Φόυ αγωνίζεται δυνατά, αλλά δίνεται λίγο... Η Ελισάβετ του Στέμματος είναι περισσότερο από άγνωστη. Είναι βαρετή». Ο Ματ Ζόλερ Σάιτς του Vulture συμπέρανε: «Το Στέμμα ποτέ εξ ολοκλήρου δεν καταφέρνει πώς να κάνει το πολιτικό και εγχώριο δράμα πραγματικά δραματικό, προσδίδει πολύ λιγότερη πολυπλοκότητα στους χαρακτήρες έξω από τον εσώτατο κύκλο της Αγγλίας». Ο Βερν Γκέι της Newsday είπε: «Πολυτελώς παρηγμένο αλλά παγερά διηγημένο, Το Στέμμα είναι ένα τηλεοπτικό προϊόν ισοδύναμο με ένα μακρύ ταξίδι διαμέσου της αγγλικής εξοχής. Το τοπίο συνεχίζει να αλλάζει, αλλά παραμένει το ίδιο». Η Ουίλα Πάσκιν του περιοδικού Slate σχολίασε: «Θα σας ερεθίσει το δράμα εποχής – και θα σας αφήσει ανυπόμονους για δράση». Γράφοντας για την The Mail on Sunday, ο Χιούγκο Βίκερς, ένας Άγγλος βιογράφος της Βασιλικής Οικογένειας, υποστήριξε ότι «ενώ (Το Στέμμα) σίγουρα εφιστά την προσοχή, αμαυρώνεται από μία σειρά αισθησιακών σφαλμάτων και μερικών αρκετά αξιοσημείωτων παραλείψεων στη χυδαιότητα».
Κύκλος 2
Η Φόυ και ο Σμιθ απέσπασαν και οι δύο σημαντικό έπαινο από τους κριτικούς. Ο Τσάνσελορ Έιγκαρντ του Entertainment Weekly έγραψε: «Όπως πάντα, η Φόυ παραδίδει μία εκπληκτικά συγκρατημένη παράσταση». Ανασκοπώντας το πρώτο επεισόδιο, ο Γκάμπριελ Τέιτ της The Daily Telegraph έγραψε ότι η Φόυ και ο Σμιθ «σπάνια ήταν καλύτεροι». Ο Χιούγκο Ρίφκιντ της The Times είπε: «Ενώ οι φλογεροί βασιλόφρονες μπορεί να θυμώσουν με τον τρόπο που εξελίσσεται η σειρά, για τους υπόλοιπους από εμάς πηγαίνει από το καλό στο καλύτερο».
Η Άλισον Κιν του Collider είπε ότι «κάθε νέο επεισόδιο αφήνει το στίγμα του και αφηγείται τη δική του ολοκληρωμένη ιστορία... Είναι ένας εξαιρετικά δυνατός κύκλος της τηλεόρασης, πλήρης συναρπαστικού δράματος και εκτενούς μεγαλοπρέπειας». Η Κρουτίκα Μαλικαρτζούνα του TV Guide υποστήριξε ότι το κοινό ελκύεται από τη διασημότητα των βασιλικών μελών και τη δύναμη των σταρ, και είπε: «Η λαμπρότητα αυτού του πλαισίου γίνεται σαφής, καθώς το σόου εκτυλίσσεται σε The Real Housewives του Μπάκιγχαμ». Η Σόφι Γκίλμπερτ έγραψε για το The Atlantic ότι η σκιαγράφηση μιας μονάρχη «που θα προτιμούσε να ζει μία οποιαδήποτε άλλη ζωή» είναι «καθηλωτική» και ότι αυτή «είναι πανέμορφα γυρισμένη, με αψεγάδιαστες αναδημιουργίες οποιονδήποτε, από την Αίθουσα του Θρόνου στο Παλάτι του Μπάκινγκχαμ έως την πτέρυγα νοσοκομείου του 1950. Και αυτό είναι εκπληκτικά διασκεδαστικό».
Ο κριτικός Τζον Άντερσον της Wall Street Journal είπε: «Το Στέμμα επιτυγχάνει γνήσια σεξουαλικότητα χωρίς σεξ. Η Μαργαρίτα, στο στυλ της ερμηνείας της κας Κίρμπυ, σιγοκαίγεται, όπως και η Ελισάβετ, τουλάχιστον σε ορισμένες περιπτώσεις». Η Μέγκαν Ο΄ Κιφ του Decider έγραψε ότι ο κύκλος «συνεχίζει να ρομαντικοποιεί τη βρετανική βασιλική οικογένεια, αλλά το ρομάντζο προκύπτει από το ότι είναι φυσιολογικοί, όχι θεϊκοί».
Λιγότερο φιλοφρονητικές κριτικές έκριναν τον κύκλο για κάτι που μερικοί θεωρούν ότι απέτυχε να ανταποκριθεί στη συναισθηματική ένταση του πρώτου. Ο Τζον Ντόιλ έγραψε για την Globe and Mail ότι παρόλο που είναι «πολυτελώς παρηγμένος» και «κόβει την ανάσα», «τώρα ενδιαφέρεται για τον συναισθηματικά εγωιστή κλαψιάρη σχετικά με τον γάμο (του). Είναι μικρότερης σημασίας από ό,τι ήταν (στην πραγματικότητα), όπως και η ίδια η μοναρχία, και ενδιαφέρει μόνο τους οπαδούς της βασιλείας». Ο Άλαν Σεπινγουόλ της Uproxx πρόσθεσε ότι «Πολλές από τις πληγές του κύκλου είναι ηθελημένες» και ότι ο Πρίγκιπας Φίλιππος «ακόμη εμφανίζεται ως παραπονεμένος άνδρας–παιδί». Ο Φιλ Όουεν της The Wrap περιέγραψε τον κύκλο ως «άχρηστο» και διέκρινε στεγνή κωμωδία στη σκιαγράφηση του Νόρθαμ ως Πρωθυπουργού Άντονυ Ήντεν: «Υποθέτω ότι ο δημιουργός Πήτερ Μόργκαν σκόπευε να είναι κωμωδία. Πραγματικά δεν υπάρχει άλλη εξήγηση για ποιον λόγο ο Τζέρεμυ Νόρθαμ ενσάρκωσε τον Πρωθυπουργό Άντονι Ήντεν λες και έχει νευρικό κλονισμό σε κάθε σκηνή».
Εξωτερικοί σύνδεσμοι
Κατηγορία:Βρετανικές τηλεοπτικές σειρές Κατηγορία:Αμερικανικές τηλεοπτικές σειρές Κατηγορία:Δράμα Κατηγορία:Ελισάβετ Β΄ του Ηνωμένου Βασιλείου Κατηγορία:Τηλεοπτικές σειρές Netflix Κατηγορία:Τηλεοπτικές σειρές βασισμένες σε πραγματικά γεγονότα Κατηγορία:Τηλεοπτικές σειρές σχετικές με ευγενείς‎
Νταγκαπέλα
Η Νταγκαπέλα είναι οικισμός στο νότιο τμήμα του Μπουτάν. Βρίσκεται στην επαρχία Νταγκάνα, νοτιοανατολικά της πόλης Νταγκάνα. Στην απογραφή του 2005, είχε πληθυσμό 145 κατοίων.
Βιβλιογραφία
Κατηγορία:Πόλεις του Μπουτάν
Θεόδωρος Δαφνοπάτης
Ο Θεόδωρος Δαφνοπάτης ήταν Έλληνας βυζαντινός ρήτορας και συγγραφέας του 10ου αιώνα.
Πηγές
Κατηγορία:Ρήτορες
Άρθουρ Τζόνσον
Ο Άρθουρ Τζόνσον, γεννημένος στις 20 Δεκεμβρίου 1981 στο Ντιτρόιτ του Μίσιγκαν, είναι πρώην επαγγελματίας διεθνής καλαθοσφαιριστής. Έχει ύψος 2,06 μέτρα και αγωνιζόταν στη θέση του πάουερ φόργουορντ.
Καριέρα
Ο Τζόνσον αγωνίστηκε για τέσσερα χρόνια στο πανεπιστήμιο του Μιζούρι, από το 2000 ως το 2004. Σε 132 αγώνες με την ομάδα των Τάιγκερς, πέτυχε 1759 πόντους (μ.ο. 13,3), ενώ είχε μέσους όρους 8,2 ριμπάουντ και 1,9 κοψίματος. Τον Αύγουστο του 2003, συμμετείχε στην αποστολή των Ηνωμένων Πολιτειών που συμμετείχε στους Παναμερικανικούς Αγώνες του Σάντο Ντομίγκο. Η αμερικανική ομάδα κατέλαβε την τέταρτη θέση της διοργάνωσης.
Τον Ιανουάριο του 2005, υπέγραψε στον Άρη Θεσσαλονίκης, με την φανέλα του οποίου αγωνίστηκε σε 14 αγώνες του ελληνικού πρωταθλήματος, με μέσους όρους 8,1 πόντων και 3,0 ριμπάουντ. Με τους "κίτρινους", συμμετείχε στον τελικό του κυπέλλου Ελλάδας, όπου ο Άρης ηττήθηκε με 72-68 από τον Παναθηναϊκό.
Το 2005, υπέγραψε στην ουκρανική Τσερκάσκι Μάβπι, όπου παρέμεινε για δύο σεζόν, ενώ το 2007-08 αγωνίστηκε για την ιταλική Πέπσι Καζέρτα. Ολοκλήρωσε την καριέρα του στην Τουρκία, όπου φόρεσε κατά σειρά την φανέλα των Βέστελσπορ Μανίσα, Μάλιγε Μίλι Πιγιάνγκο και Μερσίν Μπουγιουκσεχίρ, από το 2010 ως το 2013.
Πηγές
Κατηγορία:Καλαθοσφαιριστές Άρη Κατηγορία:Καλαθοσφαιριστές ουκρανικών συλλόγων‎ Κατηγορία:Καλαθοσφαιριστές ιταλικών συλλόγων‎‎ Κατηγορία:Καλαθοσφαιριστές Μέρσιν Μπουγιουκσεχίρ Μπελεντιγέσι Σ.Κ.
Μαργαρίτα της Ορλεάνης (1406-1466)
Βιογραφία
Ήταν η μόνη κόρη του Λουδοβίκου Α΄ δούκα της Ορλεάνης και της Βαλεντίνας Βισκόντι, κόμισσας του Βερτύ, κόρης του Τζαν Γκαλεάτσο κυρίου, μετά δούκα του Μιλάνου.
Ο Λουδοβίκος Α΄ ήταν γιος του Καρόλου Ε΄ της Γαλλίας και αδελφός του Καρόλου ΣΤ΄ της Γαλλίας. Η Βαλεντίνα ήταν κόρη της Ισαβέλλας των Βαλουά, κόρη του Ιωάννη Β΄ της Γαλλίας. Πρωτότοκος αδελφός της Μαργαρίτας ήταν ο Κάρολος Α΄ δούκας της Ορλεάνης -πατέρας του Λουδοβίκου ΙΒ΄ της Γαλλίας- που πιάστηκε στη μάχη του Αζινκούρ και φυλακίστηκε για 25 έτη στην Αγγλία και που, κατά τη μακρά αιχμαλωσία του, έγινε ο μεγαλύτερος ποιητής του 15ου αι. στη Γαλλική Γλώσσα.
Η Μαργαρίτα το 1423 παντρεύτηκε τον Ριχάρδο κόμη του Μονφόρ, γιο του Ιωάννη Δ΄ δούκα της Βρετάνης και της Ιωάννας των Εβρέ, της μετέπειτα συζύγου τού Ερρίκου Δ΄ της Αγγλίας. Tην κομητεία τού Βερτύ της μητέρας της κληρονόμησε ο δευτερότοκος αδελφός της Φίλιππος. Όταν αυτός απεβίωσε 24 ετών, τον διαδέχθηκε η Μαργαρίτα. Αυτή με τον σύζυγό της απέκτησε επτά τέκνα, δύο όμως από αυτά είχαν απογόνους: η Αικατερίνη και ο Φραγκίσκος, ο οποίος το 1458 διαδέχθηκε τον θείο του Αρθούρο Γ΄ ως δούκας της Βρετάνης.
Η Μαργαρίτα, που χήρεψε το 1438, έζησε για πολύ καιρό στο Λονγκσάμπ και σε άλλα μοναστήρια με τις νεότερες κόρες της, Μαργαρίτα και Μαγδαληνή (η οποία γεννήθηκε μετά το τέλος του πατέρα της). Αναφέρεται ως μία πολύ ευσεβής γυναίκα. Το Βιβλίο των Ωρών της Μαργαρίτας της Ορλεάνης θεωρείται ως ένα καθοριστικό παράδειγμα του εικονογραφημένου Βιβλίου Προσευχών του 15ου αι. και έγινε γι'αυτήν, ώστε να ασκεί την αφοσίωσή της σε καθημερινή βάση.
Είχε λάβει μία δήλωση από τον καρδινάλιο του Εστουτβίλ, που εξασφάλιζε την ελευθερία γι'αυτήν και τις κόρες της να μετακινούνται στα διάφορα μοναστήρια της βόρειας Γαλλίας. Τελικά αποσύρθηκε στο αββαείο του Γκυίς, του τάγματος της Αγ. Κλαίρης, κοντά στο Μπλουά· εκεί απεβίωσε στις 24 Απριλίου 1466, σε ηλικία 60 ετών.
Η κομητεία του Ετάμπ
Έπειτα από το τέλος του πατέρα της, η Μαργαρίτα κληρονόμησε το δικαίωμα στην κομητεία του Ετάμπ, και ονομάστηκε κόμισσα με τον σύζυγό της ως κόμη το 1423. Η κομητεία είχε δοθεί από τον Ιωάννη Β΄ ως πρόσοδος στον 2ο γιο του Λουδοβίκο Α΄ δούκα του Ανζού και μετά στον 3ο γιο του Ιωάννη δούκα του Μπερρύ και όταν ο τελευταίος απεβίωσε το 1416, το Ετάμπ επέστρεψε στο στέμμα. Τη διεκδίκησε και την έλαβε η Μαργαρίτα, με το σκεπτικό ότι έπρεπε να δοθεί από τον Κάρολο Ε΄ στο δευτερότοκο γιο του Λουδοβίκο Α΄ δούκα της Ορλεάνης. Όμως αυτό αμφισβήτησε ο Φίλιππος Γ΄ δούκας της Βουργουνδίας, που διαδέχθηκε τον πατέρα του Ιωάννη δούκα της Βουργουνδίας το 1419, έπειτα από τη δολοφονία του τελευταίου από πράκτορες του Καρόλου (Ζ΄), τότε δελφίνου. Ο Φίλιππος Γ΄ έλαβε την κομητεία και τη διοίκησε ο ίδιος, πιθανόν αποσπώντας την από τον Ριχάρδο ως εκδίκηση για τον φόνο του πατέρα του, ως το 1434. Έπειτα την έδωσε στον εξάδελφό του Ιωάννη Β΄ των Βαλουά-Βουργουνδίας κόμη του Νεβέρ, που την κράτησε ειρηνικά, ώσπου επεστράφη στον Ριχάρδο τον Σεπτέμβριο του 1435 (αυτός απεβίωσε το 1438) από τον δελφίνο, που τώρα είχε γίνει ο Κάρολος Ζ΄ της Γαλλίας. Ο νέος βασιλιάς επικύρωσε τη δωρεά στον μακαριστό δούκα με επιστολή προνομίων, που παρουσίασε στη χήρα εκείνου το 1442.
Ωστόσο την απόφαση αυτή ανταγωνίστηκε ο Γενικός Δικηγόρος της Εθνοσυνέλευσης, που ισχυρίστηκε ότι η κομητεία πρέπει -έπειτα από το τέλος του Ριχάρδου- να επανενωθεί με το στέμμα. Την έλαβε πίσω ο Φραγκίσκος, γιος της Μαργαρίτας, το 1478. Τον Απρίλιο του επομένου έτους ο Λουδοβίκος ΙΑ΄ (γιος και διάδοχος του Καρόλου Ζ΄) την απέδωσε στον Ιωάννη των Φουά υποκόμη του Ναρμπόν, του οποίου η σύζυγος Μαρία της Ορλεάνης ήταν ανιψιά της Μαργαρίτας και αδελφή του Λουδοβίκου ΙΒ΄ της Γαλλίας.
Υστεροφημία
Έμεινε στη μνήμη για το Βιβλίο των Ωρών που δημιουργήθηκε γι'αυτήν. Ένα από τα πιο εξαίρετα παραδείγματα μικρογραφιών του 15ου αι., το βιβλίο αυτό εκτελέστηκε σε μία σειρά από στάδια: πρώτα έγινε το κείμενο το 1421, ενώ η διακόσμηση έγινε από διάφορες πηγές και καλλιτέχνες. Η μικρογραφία που δείχνει τη Μαργαρίτα να προσεύχεται στην Παρθένο έγινε η πηγή για τις ιστορικές λιθογραφίες της Μαργαρίτας, που εκδόθηκαν το 1820.
Οικογένεια
Παντρεύτηκε το 1423 τον Ριχάρδο των Ντρε-Μονφόρ κόμη του Μονφόρ και είχε τέκνα:
Πηγές
Κατηγορία:Οίκος των Βαλουά
Reflections
Το Reflections είναι μουσικό άλμπουμ που κυκλοφόρησε το 1970 σε σύνθεση του Μάνου Χατζιδάκι.
Το λεύκωμα συντέθηκε για το συγκρότημα New York Rock & Roll Ensemble, στη Νέα Υόρκη όπου ο Μάνος Χατζιδάκις ζούσε από το 1966, και οι στίχοι ήταν στα αγγλικά, γραμμένοι από το συγκρότημα. Στην Ελλάδα κυκλοφορούν αργότερα με ελληνικό στίχο τα τραγούδια Κεμάλ και Περιμπανού (Noble Dame), ενώ με ελαφρές αλλαγές ερμηνεύει ο Γρηγόρης Μπιθικώτσης όπως το «Πού το πήγαν το παιδί». Το 1993 επανακυκλοφόρησε με νέους στίχους του Νίκου Γκάτσου στα ελληνικά, σε ερμηνεία της Αλίκης Καγιαλόγλου, υπό τον τίτλο Αντικατοπτρισμοί. Στον δίσκο αυτό υπάρχουν στίχοι σε όλα τα τραγούδια, σε αντίθεση με το Reflections όπου δύο τραγούδια ήταν ορχηστρικά. Το 2005 κυκλοφόρησε μια διασκευή του άλμπουμ από το Πατρινό συγκρότημα Raining Pleasure, με τον τίτλο Reflections και τους αγγλικούς στίχους. Τραγούδια από τον δίσκο έχουν κατά καιρούς διασκευάσει, είτε με ελληνικούς είτε με αγγλικούς στίχους, πολλοί καλλιτέχνες όπως η Μαρία Φαραντούρη σε δύο δίσκους της (δίσκος Μαρία Φαραντούρη: Η ποίηση στο ελληνικό τραγούδι / Maria Farantouri: The poetry in hellenic music και δίσκος Η Μαρία Φαραντούρη τραγουδά Μάνο Χατζηδάκη), η Δήμητρα Γαλάνη (δίσκος Χορός με τη Σκιά μου),η Νάνα Μούσχουρη (δίσκος «Οι μύθοι μιας γυναίκας»), ο Αλκίνοος Ιωαννίδης (δίσκος Εκτός Τόπου και Χρόνου), η Τάνια Τσανακλίδου (δίσκος Το μαγικό κουτί), ο Βασίλης Λέκκας (δίσκος Όρθιοι) και ο Μάριος Φραγκούλης (δίσκος Φεγγάρι Ερωτευμένο).
Ο Χατζιδάκις είχε πει για τον δίσκο: Τα “Reflections” με την φόρτιση των Ελληνικών στίχων του Γκάτσου έγιναν σαν τα πολλά πρόσωπα μιας γυναίκας. Μιας γυναίκας που θα μπορούσε να είναι κι ένας νέος άντρας μέσα στην επαναστατημένη ατμόσφαιρα αμφισβήτησης που χαρακτήριζε τη Νέα Υόρκη του '68. Έγιναν οι αντικατοπτρισμοί της πόλης και των νέων ανθρώπων της και απαιτούσαν πολυεδρική ερμηνεία γυναίκας με διαφορετικές φωνές, με αντιδράσεις, με όψεις σπασμένες μέσα σε κρύσταλλα. Η Αλίκη Καγιαλόγλου φανερώνεται άξια ερμηνεύτρια, παίζοντας και μεταπηδώντας από το ύφος της Γκρέτα Γκάρμπο στην πληθωρικότητα της Μανιάνι ή την τραγική έξαρση της Κατίνας Παξινού. Με την ερμηνεία της το έργο αποκαλύπτεται. Κι έτσι με την απόσταση του χρόνου και με την ωριμότητα της ερμηνείας φανερώθηκαν ξανά οι “Αντικατοπτρισμοί” στην Αθήνα του ’93.
Εξωτερικοί σύνδεσμοι
Κατηγορία:Μάνος Χατζιδάκις Χ Κατηγορία:Άλμπουμ του 1970
Στύση
μικρογραφία|279px|Τα τρία κυλινδρικά σώματα που αποτελούν την ελεύθερη μοίρα γεμίζουν με αίμα προκαλώντας την ανόρθωση του πέους. Η στύση, κλινικά στύση του πέους, είναι φυσιολογικό φαινόμενο, κατά το οποίο το πέος γίνεται σκληρό, παχύτερο και ανορθωμένο. Η στύση του πέους είναι το αποτέλεσμα σύνθετης αλληλεπίδρασης νεύρων, μυών, αγγείων, ψυχολογικών και ενδοκρινικών παραγόντων. Αποτελεί ακούσιο αντανακλαστικό φαινόμενο που προκύπτει συχνότερα ως αποτέλεσμα σεξουαλικής διέγερσης ή σεξουαλικής έλξης, ενώ μπορεί επίσης να εμφανιστεί και αυθόρμητα. Το σχήμα, η κλίση και η κατεύθυνση του πέους κατά τη στύση μπορεί να ποικίλλουν σημαντικά ανάμεσα σε άνδρες.
Φυσιολογία
Η στύση προκαλείται από το παρασυμπαθητικό τμήμα του αυτόνομου νευρικού συστήματος που αυξάνει τα επίπεδα νιτρικού οξειδίου (αγγειοδιασταλτικού) στις δοκιδωτές αρτηρίες και τους λείους μύες του πέους. Οι αρτηρίες διαστέλλονται προκαλώντας τα κυλινδρικά τμήματα του πέους (σηραγγώδη σώματα, σπογγώδες σώμα της ουρήθρας) να γεμίσουν με αίμα. Ταυτόχρονα, ο βολβοσηραγγώδης και ο ισχιοσηραγγώδης μυς συμπιέζουν τις φλέβες των σηραγγωδών σωμάτων και περιορίζουν την έξοδο του αίματος από το πέος. Με την επίτευξη της στύσης το πέος γίνεται σκληρό, άκαμπτο και διευρυμένο. Σε αντίθεση με την σκλήρυνση των σηραγγωδών σωμάτων, το σπογγώδες σώμα παραμένει εύκαμπτο για να αποτρέπει τη συμπίεση της ουρήθρας, ενώ η κεφαλή του πέους διατηρείται μαλακότερη για να απορροφά τις πιέσεις κατά την ερωτική επαφή. Σε ορισμένους άντρες η ακροποσθία μπορεί να τραβηχτεί ελαφρά προς τα πίσω αποκαλύπτοντας ένα μέρος της βαλάνου, ενώ σε άλλους εξακολουθεί να καλύπτει πλήρως τη βάλανο κατά τη στύση. Παράλληλα, το όσχεο μπορεί να συσταλεί φέρνοντας τους όρχεις πιο κοντά στο σώμα.
Η στύση προκύπτει από αισθητηριακά ερεθίσματα, όπως οπτικά και ακουστικά ερεθίσματα, αφή ή διέγερση σημείων του σώματος και συχνότερα ερωτογενών περιοχών. Μπορεί ακόμα να προκληθεί από ανώτερες πνευματικές λειτουργίες, όπως φαντασία και μνήμη. Η στύση υποχωρεί όταν η παρασυμπαθητική δραστηριότητα μειώνεται και επιστρέφει στο αρχικό της επίπεδο, συνήθως μετά από οργασμό και εκσπερμάτιση. Η κατάσταση του πέους που είναι εν μέρει, όχι πλήρως, ανορθωμένο είναι γνωστή ως μερική στύση. Μέσω της στύσης ολοκληρώνεται η σεξουαλική επαφή με την επίτευξη οργασμού και την εναπόθεση του σπέρματος στον κόλπο της γυναίκας κατά την εκσπερμάτιση. thumb|right|270x270px|Το πέος ενήλικου άνδρα σε έξι στάδια, από την κατάσταση πλήρους χαλάρωσης έως τη στύση.
Έλεγχος
Ως ανταπόκριση του αυτόνομου νευρικού συστήματος, η στύση προκύπτει έπειτα από σεξουαλική διέγερση, ενώ μπορεί να εμφανιστεί και σε καταστάσεις χωρίς ερωτικό περιεχόμενο. Αποτελεί αντανακλαστικό φαινόμενο και ως εκ τούτου δεν βρίσκεται υπό τον πλήρη συνειδητό έλεγχο του ατόμου. Οι αυθόρμητες, αλλιώς ακούσιες ή τυχαίες στύσεις, είναι φυσιολογικό και συχνό φαινόμενο της ανδρικής φυσιολογίας. Μπορούν να συμβούν λόγω απρόσμενου ερωτικού ερεθίσματος ή άλλων παραγόντων, όπως τριβής με τα ρούχα, ορμονικών και συναισθηματικών διακυμάνσεων, γεμάτης ουροδόχου κύστης κ.λπ. Τέτοιες στύσεις εμφανίζονται συχνά σε νεαρές ηλικίες και μπορεί να οδηγήσουν σε αμηχανία εάν συμβούν δημόσια ή σε καταστάσεις που δεν είναι επιθυμητές.
Ούρηση
Η ούρηση με στητό πέος είναι συχνά δυσκολότερη από ότι με πέος σε χαλάρωση. Αυτό οφείλεται στη σύσπαση του σφιγκτήρα της ουρήθρας κατά τη διάρκεια της στύσης με σκοπό να αποτρέψει την είσοδο σπέρματος στην ουροδόχο κύστη και την έξοδο ούρων κατά την πιθανή επερχόμενη εκσπερμάτιση. Η σύσπαση του σφιγκτήρα καθιστά δυσκολότερη τη διέλευση των ούρων από την ουρήθρα κατά τη στύση.
Ανάπτυξη
μικρογραφία|198x198px|Υπερηχογράφημα που αναπαριστά στύση σε έμβρυο 36 εβδομάδων. Το φαινόμενο της στύσης παρατηρείται σε διάφορα στάδια της ανάπτυξης του ατόμου και μπορεί να ποικίλλει σε συχνότητα και διάρκεια ανάλογα με την ηλικία. Κατά την παιδική ηλικία, η αυθόρμητη στύση είναι φυσιολογικό φαινόμενο κατά τη διάρκεια της ημέρας ή τον ύπνο. Συνήθως ξεκινά ήδη από την βρεφική ηλικία, ενώ μπορεί να παρατηρηθεί ακόμη και πριν από την γέννα. Με την έναρξη της εφηβείας η συχνότητα και η ισχύς των στύσεων αυξάνονται σημαντικά. Συνήθως η παρατεταμένη στύση συνοδεύεται από έκκριση προσπερματικών υγρών, ενώ μέσω της διέγερσης του πέους μπορεί να καταλήξει σε οργασμό και εκσπερμάτιση. Η στύση κατά τη διάρκεια του ύπνου ή κατά την αφύπνιση είναι γνωστή ως νυκτερινή στύση, ενώ εάν συνοδεύεται από έκκριση σπερματικών υγρών ή οργασμό αποκαλείται ονείρωξη.
Χαρακτηριστικά
Το μήκος του πέους σε χαλάρωση δεν είναι ενδεικτικό του μεγέθους που θα έχει κατά τη στύση. Συχνά ένα μικρό πέος σε χάλαση μπορεί να επιμηκύνεται αρκετά κατά τη στύση, ενώ ένα χαλαρό πέος που είναι μακρύτερο μπορεί να επιμηκύνεται συγκριτικά λιγότερο.
Το πέος σε στύση συχνά κατευθύνεται ευθεία μπροστά και είναι ελαφρώς στραμμένο προς τα πάνω. Το σχήμα του μπορεί να είναι ευθύ, ενώ είναι φυσιολογικό να εμφανίζει και μια ελαφρά κλίση προς τα πάνω, προς τα αριστερά ή προς άλλη κατεύθυνση.
Κλινική σημασία
Ως δυσλειτουργία της στύσης χαρακτηρίζεται ένα νευροαγγειακό φαινόμενο που έχει ως αποτέλεσμα την αδυναμία επίτευξης στύσης με αρκετή σκληρότητα και διάρκεια ώστε να επιτευχθεί ικανοποιητική σεξουαλική επαφή για τουλάχιστον 6 μήνες.
Εξωτερικοί σύνδεσμοι
Κατηγορία:Πέος Κατηγορία:Ανδρολογία Κατηγορία:Σεξουαλική διέγερση Κατηγορία:Ανδρική υγεία
Πωλ Ντελουβριέ
Ο Πωλ Ντελουβριέ (γαλλικά:  Paul Delouvrier  (25 Ιουνίου 1914 - 1916 Ιανουαρίου 1995) ήταν Γάλλος πολιτικός, ο οποίος τιμήθηκε με το βραβείο Erasmus το 1985. Γεννήθηκε στο Ρεμιρόν, Βοζ, και πέθανε στην Προβέν.
Παραπομπές
Κατηγορία:Γάλλοι πολιτικοί Κατηγορία:Παραλήπτες του βραβείου Erasmus
Αικατερίνη του Λουξεμβούργου - Σαιν-Πολ
Η Αικατερίνη, γαλλ. Catherine de Luxembourg de Saint-Pol (απεβ. 1492) από τονΟίκο του Λουξεμβούργου ήταν κόρη του κόμη του Σαιν-Πολ και με τον γάμο της έγινε δούκισσα της Βρετάνης.
Βιογραφία
Ήταν κόρη του Πέτρου Α΄ κόμη του Σαιν-Πολ και της Μαργαρίτας των Μπω/Μπάλτσο, κόρης του Φραγκίσκου δούκα της Άντρια, κυρίου του Μπω, κ.λπ.
Παντρεύτηκε στις 2 Ιουλίου 1445 τον Αρθούρο Γ΄ δούκα της Βρετάνης. Τον Δεκέμβριο του 1445 πήγε στη Νάντη, όπου ο σύζυγός της είχε οργανώσει γαμήλιους εορτασμούς προς τιμήν της. Έπειτα έζησε στο Παρτεναί και ταξίδευσε μόνο το 1457 με τον άνδρα της πάλι στη Βρετάνη, καθώς ο ανιψιός του Πέτρος Β΄ της Βρετάνης είχε ασθενήσει. Έπειτα από το τέλος του Πέτρου Β΄ στις 22 Σεπτεμβρίου 1457, ο Αρθούρος Β΄ έγινε ο νέος δούκας. Όμως αυτός απεβίωσε στις 26 Δεκεμβρίου 1458 στη Νάντη, 65 ετών. Ο γάμος τους ήταν άτεκνος.
Η Αικατερίνη έζησε ως χήρα μία απομονωμένη ζωή, και μάλλον απεβίωσε τον Μάρτιο του 1492. Τάφηκε στο Καρθουσιανό μοναστήρι της Νάντης, που είχε τελειώσει.
Οικογένεια
Παντρεύτηκε το 1445 τον Αρθούρο Γ΄ των Ντρε-Μονφόρ δούκα της Βρετάνης. Δεν απέκτησαν απογόνους.
Πηγές
Κατηγορία:Οίκος του Λουξεμβούργου Κατηγορία:Δούκισσες της Βρετάνης
Ιωάννης Δοξαπατρής
Συγγράμματα
Έγραψε ένα προοίμνιο και ρητορικές ομιλίες στα προγυμνάσματα του Αφθονίου. Έγραψε επίσης μεγάλα υπομνήματα στο έργα του Ερμογένη «Περί στάσεων», «Περί ευρέσεως» και «Περί ιδεών». Έγραψε επίσης και άλλους λόγους που χάθηκαν: «Ο του ίππου λόγος», «ανασκευή του μύθου του Προμηθέα», «Βασίλειος δεύτερος» και «Πολιτικός λόγος». Ο λόγος του «κατά Σαρακηνών» σε πέντε κεφάλαια σώζεται εκτός από το πέμπτο κεφάλαιο που χάθηκε.
Πηγές
Κατηγορία:Ρήτορες
Κοινότητα Φρε
Η Κοινότητα Φρε είναι κοινότητα του Δήμου Αποκορώνου στην Περιφερειακή Ενότητα Χανίων της Κρήτης. Συστάθηκε το 1925 με το ΦΕΚ 27Α - 31/01/1925 με έδρα τον οικισμό Φρες. Περιλαμβάνοντας μόνον την έδρα της έχει 326 κατοίκους σύμφωνα με την απογραφή του 2011 και εκπροσωπείται από την πρόεδρο κα. Μανωλία Ζουλάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Αποκορώνου
Φθία
Η Φθία ήταν περιοχή της Αρχαίας Ελλάδας η οποία αναφέρεται στην ομηρική Ιλιάδα και τοποθετείται στο νοτιοανατολικό άκρο της Θεσσαλίας. Κάτοικοί της ήταν οι Μυρμιδόνες και ήταν επίσης η πατρίδα του Αχιλλέα και του Πατρόκλου.
Έχει παρατηρηθεί από ειδικούς πιθανή σχέση της ρίζας φθι- με το ρήμα φθίνω/φθίω/φθινύθω. Σε συνδυασμό με τον τρόπο με τον οποίο ο Όμηρος αναφέρεται στη Φθία από το σημείο του θανάτου του Πατρόκλου και έπειτα, σχηματίζεται η εντύπωση πως πρόκειται για τον κόσμο των νεκρών. Με παρόμοιο τρόπο χρησιμοποιείται στον διάλογο του Πλάτωνα, Κρίτων, όπου ο Σωκράτης αφηγείται στον φίλο του πως, σε όνειρό του είδε μια ωραία γυναίκα να του αναγγέλλει τον επικείμενο θάνατό του: «την τρίτη μέρα θα φτάσεις στη Φθία με τα παχιά χώματα». Ανάλογη χρήση γίνεται και στην Ιφιγένεια του Ευριπίδη, στο σημείο όπου ο Αγαμέμνονας αναγγέλλει στην Κλυταιμνήστρα τον υποτιθέμενο επικείμενο γάμο της κόρης τους με τον Αχιλλέα. Στην Ανδρομάχη του Ευριπίδη ως Φθια αναφέρει τα Φάρσαλα ο μεγάλος τραγωδός ποιητής.
Παραπομπές
Κατηγορία:Αρχαία Φθιώτιδα Κατηγορία:Αρχαιολογικοί τόποι στη Φθιώτιδα Κατηγορία:Ιστορικές περιοχές της Ελλάδας Κατηγορία:Νομός Φθιώτιδας Κατηγορία:Τοποθεσίες της Ιλιάδας
Ζου Σιτζιέ
μικρογραφία|SIYUAN YUJIAN Ο Ζου Σιτζιέ (απλοποιημένα κινέζικα: 朱世杰, παραδοσιακά κινέζικα: 朱世傑, pinyin:, 1249-1314), ευγενικό όνομα Hanqing (漢卿), ψευδώνυμο Songting (松庭), ήταν Κινέζος μαθηματικός και συγγραφέας. Κατά τη διάρκεια της δυναστείας Γιουάν δραστηριοποιήθηκε ως μαθηματικός. Ο Ζου γεννήθηκε κοντά στο σημερινό Πεκίνο. Δύο από τα μαθηματικά έργα του διασώθηκαν. Εισαγωγή στις υπολογιστικές μελέτες (算學啓蒙 Suan hsüeh Ch'i-mong), και το Jade Mirror of the Four Unknowns (Καθρέφτης από νεφρίτη των τεσσάρων αγνώστων).
Suanxue qimeng
Το βιβλίο Suan hsüeh Ch'i-mong (算學啓蒙), γραμμένο το 1299, είναι ένα στοιχειώδες εγχειρίδιο μαθηματικών σε τρεις τόμους, 20 κεφάλαια και 259 προβλήματα. Το βιβλίο αυτό δείχνει επίσης πώς να μετρά κανείς διάφορα δισδιάστατα σχήματα και τρισδιάστατα στερεά. Η Εισαγωγή είχε σημαντική επίδραση στην ανάπτυξη των μαθηματικών στην Ιαπωνία. Το βιβλίο χάθηκε στην Κίνα μέχρι που ο μαθηματικός της δυναστείας Qing Luo Shilin αγόρασε μια τυπωμένη κορεατική έκδοση και την επανεκδόθηκε στο Γιανγκτσού. Έκτοτε, το βιβλίο επανεκδόθηκε αρκετές φορές.
Καθρέφτης από νεφρίτη των τεσσάρων αγνώστων
Ο Ζου ανακάλυψε επίσης τετραγωνικές και κυβικές ρίζες επιλύοντας τετραγωνικές και κυβικές εξισώσεις και εμβάθυνε την κατανόηση των σειρών και των προόδων, ταξινομώντας τες σύμφωνα με τους συντελεστές του τριγώνου του Πασκάλ. Έδειξε επίσης πώς να λύνει συστήματα γραμμικών εξισώσεων αναγάγοντας τον πίνακα των συντελεστών τους στη διαγώνια μορφή. Εφάρμοσε επίσης αυτές τις μεθόδους σε αλγεβρικές εξισώσεις, εφευρίσκοντας το "ισοδύναμο του αποτελέσματος". Οι μέθοδοί του προηγούνται κατά αρκετούς αιώνες εκείνων του Μπλεζ Πασκάλ, του Γουίλιαμ Χόρνερ και των σύγχρονων μεθόδων πινάκων. Στον πρόλογο του βιβλίου περιγράφεται πώς ο Zou ταξίδευε σε όλη την Κίνα για 20 χρόνια ως δάσκαλος μαθηματικών.
Οι μέθοδοι των τεσσάρων αγνώστων με καθρέφτη νεφρίτη αποτελούν τη βάση της μεθόδου του χαρακτηριστικού συνόλου του Γου.
Παραπομπές
Κατηγορία:Μαθηματικά Κατηγορία:Κινέζοι επιστήμονες
Ποπ αρτ
Ο όρος ποπ αρτ (Αγγλικά: Pop art, λαϊκή τέχνη) αναφέρεται στο καλλιτεχνικό κίνημα που αναπτύχθηκε αρχικά στη Μεγάλη Βρετανία και αργότερα στην Αμερική περί τα μέσα της δεκαετίας του '50. Μία από τις σημαντικότερες ίσως επιδράσεις της ποπ αρτ ήταν το γεγονός πως περιόρισε τη διάκριση ανάμεσα στις έννοιες της εμπορικής και υψηλής τέχνης.
Ιστορία
Η ποπ μουσική γεννήθηκε στο Λονδίνο τη δεκαετία του '50, κυρίως χάρη στις προσπάθειες του Ρίτσαρντ Χάμιλτον. Η ονομασία ποπ αρτ αποδίδεται στον Βρετανό κριτικό τέχνης Λόρενς Άλογουεϊ, ο οποίος χρησιμοποίησε τον όρο για πρώτη φορά το 1958 αλλά καθιερώθηκε μερικά χρόνια αργότερα και συγκεκριμένα στη δεκαετία του '60, περίοδος που η ποπ αρτ γνώρισε και την μεγαλύτερη απήχηση. Μέχρι τότε, συχνά οι ποπ αρτ καλλιτέχνες αποκαλούνταν και νεο-νταντά με αναφορά στο κίνημα του ντανταϊσμού. Από αρκετούς, ο ντανταϊσμός θεωρείται πρόδρομος της ποπ αρτ και σίγουρα αποτέλεσε ισχυρή επιρροή. Τα δύο κινήματα συνδέονται μεταξύ τους, κυρίως μέσω της κοινής διάθεσης να προκαλέσουν και να ανυψώσουν το καθημερινό και συνηθισμένο στη θέση του αντικειμένου της τέχνης.
Στις αρχές της δεκαετίας του '60, η ποπ αρτ άρχισε να αναπτύσσεται κυρίως στην Αμερική. Ως πρώτοι ποπ αρτ Αμερικανοί καλλιτέχνες αναγνωρίζονται οι Τζάσπερ Τζονς και Ρόμπερτ Ράουσενμπεργκ, ωστόσο η προσωπικότητα του Άντι Γουόρχολ και του Ρόι Λίχτενσταϊν είναι που θα δώσουν τη μεγαλύτερη ώθηση στην ποπ αρτ. Αν και η Βρετανία αποτελεί τον τόπο γέννησης της ποπ αρτ, στην Αμερική γνωρίζει πραγματική έξαρση, γεγονός που ευνοείται και από την οικονομική ευρωστία της Αμερικής.
Μία μεγάλη έκθεση, το 1962, στην γκαλερί Sydney Janis με τίτλο "Νέοι ρεαλιστές" (New realist) προσέφερε την επίσημη αναγνώριση του κινήματος της αμερικανικής ποπ αρτ. Έως τότε ο όρος δεν είχε ακόμη καθιερωθεί.
Ποπ Αρτ στη Μεγάλη Βρετανία
Το 1952, μια ομάδα καλλιτεχνών στο Λονδίνο που αυτοαποκαλούνταν η Ανεξάρτητη Ομάδα (The Independent Group) άρχισαν να συναντώνται τακτικά για να συζητούν θέματα, όπως η θέση της μαζικής κουλτούρας στις καλές τέχνες, το ευρεθέν αντικείμενο (found object), η επιστήμη και η τεχνολογία. Στα μέλη συμπεριλαμβάνονταν οι Edouardo Paolozzi (Εντουάρντο Παολότζι), Richard Hamilton (Ρίτσαρντ Χάμιλτον), οι αρχιτέκτονες Άλισον και Πίτερ Σμίθσον και οι κριτικοί Lawrence Alloway (Λόρενς Άλογουεϊ) και Reyner Banham (Ρέινερ Μπάναμ). Η Βρετανία, στις αρχές του 1950, ακόμη έβγαινε από τη λιτότητα των μεταπολεμικών χρόνων και οι πολίτες της ήταν αμφίβολοι για την αμερικανική λαϊκή κουλτούρα. Ενώ η ομάδα ήταν καχύποπτη για τον εμπορικό χαρακτήρα της, ήταν ενθουσιασμένη με τον πλούσιο κόσμο, που η λαϊκή κουλτούρα φαινόταν να υπόσχεται για το μέλλον. Οι εικόνες που συζητούσαν εκτενώς περιλάμβαναν αυτές που προέρχονταν από τις ταινίες γουέστερν, την επιστημονική φαντασία, τα κόμικς, τις διαφημιστικές πινακίδες, τον σχεδιασμό αυτοκινήτων και τη μουσική ρον εντ ρολ.
Η ποπ-αρτ αντλούσε την έμπνευσή της από τις εικόνες της καταναλωτικής κοινωνίας και της λαϊκής κουλτούρας. Κωμικές ταινίες, διαφημίσεις, βιομηχανοποιημένα προϊόντα, αλλά και φωτογραφίες λαϊκών ειδώλων συνέθεταν το κίνημα που χαρακτηρίστηκε από τον ζωγράφο Ρίτσαρντ Χάμιλτον ως "δημοφιλές, προσωρινό, χαμηλού κόστους, βιομηχανικό, νεαρό, πνευματώδες, σέξι, μαγιό, γοητευτικό και Μεγάλη Επιχείρηση".
Κύρια χαρακτηριστικά της ποπ αρτ αισθητικής αποτέλεσαν ο αυθορμητισμός, η δημιουργική υπερβολή, η ανάλαφρη διάθεση, η σάτιρα, οι έντονες χρωματικές αντιθέσεις και εν γένει η απόρριψη του παραδοσιακού. Η ποπ αρτ υπηρέτησε την αποκαλούμενη μαζική κουλτούρα και συνδέθηκε με ένα είδος εμπορικής τέχνης που απευθύνεται σε ένα ευρύ κοινό. Δεν είναι τυχαίο ότι την ίδια περίοδο γνώρισε μεγάλη έξαρση στη Μεγάλη Βρετανία η ποπ μουσική, η οποία θεωρείται συχνά αισθητικά συγγενής προς την ποπ αρτ. Σε αντίθεση με πολλά προγενέστερα κινήματα της μοντέρνας τέχνης, η ποπ αρτ επέδειξε αδιαφορία σε δύσκολα, δυσνόητα ή περισσότερο εγκεφαλικά θέματα, τα οποία για τους καλλιτέχνες του κινήματος θεωρούνταν προϊόντα μίας διάθεσης ελιτισμού. Πίνακες με αναπαραστάσεις τενεκεδένιων κουτιών γνωστού αναψυκτικού, του Έλβις Πρίσλεϊ και της Μέριλιν Μονρόε ή ακόμα θέματα δανεισμένα από τα αμερικανικά κόμικς και τη διαφήμιση αποτελούν χαρακτηριστικό δείγμα της ποπ αρτ αισθητικής.
Το φωτομοντάζ, το κολάζ και η συναρμολόγηση αποτέλεσαν συνηθισμένες μεθόδους της ποπ αρτ. Από τις μυθικές φυσιογνωμίες της δεκαετίας του 1960, ο Άντι Γουόρχολ δημιούργησε το 1962 τις Είκοσι πέντε Μέριλιν, ένα από τα διασημότερα θέματά του, χρησιμοποιώντας ως βάση ένα φωτογραφικό πορτρέτο. Η απεικόνιση της Μονρόε ως προϊόντος κουλτούρας, συσκευασμένης για το κοινό σαν καταναλωτικό αγαθό. Ο Πίτερ Μπλέικ (Ο τοίχος της αγάπης, κολάζ, ζωγραφική και κατασκευή), ο Τομ Γουέσελμαν (Νεκρή φύση, κολάζ και ζωγραφική), ο Τζάσπερ Τζόουνς, ο Ρόι Λίχτενσταϊν, ο Ντέιβιντ Χόκνεϊ κ.ά. ήταν ανάμεσα στους πρωταγωνιστές της ποπ αρτ. Όπως και ο Υβ Κλάιν, που πέθανε το 1962, ένα από τα λαμπρότερα ταλέντα της μεταπολεμικής περιόδου, του οποίου ο πρόωρος θάνατος διέκοψε μία καριέρα γεμάτη υποσχέσεις. Εφευρετικός, πειραματιστής και πρωτοπόρος τόσο στην τέχνη του φωτός και στη μινιμαλιστική ζωγραφική όσο και στη δημιουργία καλλιτεχνικών περιβαλλόντων.
Εξωτερικοί σύνδεσμοι
Κατηγορία:Μοντέρνα τέχνη Κατηγορία:Καλλιτεχνικά ρεύματα * Κατηγορία:Σύγχρονη τέχνη
Κοινότητα Τζιτζιφέ
Η Κοινότητα Τζιτζιφέ είναι κοινότητα του Δήμου Αποκορώνου στην Περιφερειακή Ενότητα Χανίων της Κρήτης. Συστάθηκε το 1925 με το ΦΕΚ 27Α - 31/01/1925 με έδρα τον οικισμό Τζιτζιφές. Περιλαμβάνοντας μόνον την έδρα της έχει 143 κατοίκους σύμφωνα με την απογραφή του 2011 και εκπροσωπείται από τον πρόεδρο κ. Εμμανουήλ Βασιλάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Αποκορώνου
Φύλακες του Γαλαξία 3
Οι Φύλακες του Γαλαξία 3 (πρωτότυπος τίτλος Guardians of the Galaxy Vol. 3) είναι αμερικανική ταινία υπερήρωων, βασισμένη στην ομώνυμη ομάδα υπερήρωων της Marvel Comics, παραγωγής Marvel Studios και διανομής Walt Disney Studios Motion Pictures. Αποτελεί τη συνέχεια των ταινιών Φύλακες του Γαλαξία (2014) και Φύλακες του Γαλαξία 2 (2017) και, συνολικά, την 32η ταινία του Κινηματοφραφικού Σύμπαντος της Marvel (MCU). Το σενάριο και τη σκηνοθεσία της ταινίας ανέλαβε ο Τζέιμς Γκαν και σε αυτήν πρωταγωνιστούν οι Κρις Πρατ, Ζόε Σαλντάνα, Ντέιβ Μπατίστα, Κάρεν Γκίλαν, Πομ Κλεμεντίφ, Βιν Ντίζελ, Μπράντλεϊ Κούπερ, Γουίλ Πούλτερ, Σον Γκαν, Τσουκούντι Ιγούτζι, Λίντα Καρντελίνι, Νέιθαν Φίλιον και Σιλβέστερ Σταλόνε. Στην ταινία, οι Φύλακες ξεκινούν μια αποστολή με σκοπό να σώσουν τη ζωή του Ρόκετ και να τον προστατεύσουν από τον Υψηλό Διαμορφωτή.
Τον Νοέμβριο του 2014, ο Τζέιμς Γκαν είπε πως είχε κάποιες αρχικές ιδέες για μια τρίτη ταινία και ανακοίνωσε επίσημα την επιστροφή του ως σεναριογράφος και σκηνοθέτης τον Απρίλιο του 2017. Τον Ιούλιο του 2018, μετά την επανεμφάνιση αμφιλεγόμενων αναρτήσεών του στο Twitter, η Disney τον απέλυσε, αλλά τον Οκτώβριο ακύρωσε την απόφασή της και τον επανάφερε ως σκηνοθέτη. Η επιστροφή του δημοσιοποιήθηκε επίσημα τον Μάρτιο του 2019, με την παραγωγή να συνεχίζεται αφότου ο Γκαν ολοκλήρωσε τις υποχρεώσεις του στην ταινία The Suicide Squad (2021) και στον πρωότο κύκλο της spin-off σειράς Peacemaker (2022). Τα γυρίσματα της ταινίας ξεκίνησαν τον Νοέμβριο του 2021 στα Trilith Studios στην Ατλάντα της Τζόρτζια και διήρκεσαν μέχρι τις αρχές Μαΐου 2022.
Η ταινία Φύλακες του Γαλαξία 3 έκανε την πρεμιέρα της στη Disneyland στο Παρίσι στις 22 Απριλίου 2023, ενώ στις 5 Μαΐου 2023 κυκλοφόρησε στις Ηνωμένες Πολιτείες, ως μέρος της πέμπτης φάσης του MCU. Έλαβε θετικά σχόλια από τους κριτικούς, οι οποίοι θεώρησαν πως η ταινία είχε ένα ικανοποιητικό τέλος για την τριλογία. Οι εισπράξεις της ξεπέρασαν τα $845 εκατομμύρια παγκοσμίως, γινόμενη η τρίτη ταινία με τις μεγαλύτερες εισπράξεις για το 2023.
Πλοκή
Οι Φύλακες του Γαλαξία έχουν το αρχηγείο τους στο Νόουερ. Την νύχτα μετά την εγκατάστασή τους, δέχονται επίθεση από τον Άνταμ, ένα ων με υπερδυνάμεις που δημιουργήθηκε από την αυτοκράτειρα των Σόβερεϊν, Αΐσα, ως εκδίκηση που την είχαν κλέψει και για να πάει τον Ρόκετ στον δημιουργό του, τον Υψηλό Διαμορφωτή.
Κατά την διάρκεια της μάχης, ο Ρόκετ τραυματίζεται σοβαρά, με τους Φύλακες να είναι ανίκανοι να τον θεραπεύσουν, καθώς ένας διακόπτης έχει τοποθετηθεί μέσα του. Η ταινία ξεκινούν να ταξιδέψουν στην Orgoscope, το αρχηγείο της εταιρείας του Υψηλού Διαμορφωτή, Orgocorps, ελπίζοντας να βρουν μια παράκαμψη κώδικα. Εν το μεταξύ, ο Υψηλός Διαμορφωτής αποκτά μια εμμονή για να πιάσει τον Ρόκετ.
Με την βοήθεια των Ολέθριων και μιας απρόθυμης Γκαμόρα, οι Φύλακες εισβάλουν την Orgosphere και να πάρουν τον φάκελο του Ρόκετ. Ωστόσο, δέχονται επίθεση από τους φύλακες της Orgosphere, διαφεύγοντας με δυσκολία αφότου ο Πίτερ Κουίλ ενεργοποιεί τα τζετ πακ των φυλάκων. Μαθαίνουν πως ο Θιλ, ένας επιστήμονας του Υψηλού Διαμορφωτή, μπορεί να έχει αποθηκευμένο τον κωδικό παράκαμψης στη μνήμη του και αποφασίζουν να τον εντοπίσουν.
Η ομάδα μετά επισκέπτεται την Αντι-Γη, παρά την αντίρρηση της Γκαμόρα. Η Αΐσα και ο Άνταμ ακούν μια συνομιλία της Γκαμόρα μέσω ενός Ολέθριου που ο Άνταμ σκότωσε και ακολουθούν τις συντεταγμένες της προς την Αντι-Γη. Με την βοήθεια μιας οικογένειας ανθρωποειδών παρομοίων με νυχτερίδες, ο Κουίλ, η Νέμπιουλα και ο Γκρουτ ανακαλύπτουν πως ο Θιλ βρίσκεται στο διαστημόπλοιο του Υψηλού Διαμορφωτή, ενώ ο Ντραξ και η Μάντις μένουν με την Γκαμόρα και τον Ρόκετ. Ο Κουίλ και ο Γκρουντ ανεβαίνουν στο διαστημόπλοιο, αφήνοντας την Νέμπιουλα πίσω.
Η Μάντις απρόθυμα συνοδεύει τον Ντραξ προς το διαστημόπλοιο, μου ξεκινά να απογειώνεται με τους Κουίλ και Γκρουτ αιχμάλωτους μέσα του, μια διαδικασία που καταστρέφει επίσης και την Αντι-Γη. Η Γκαμόρα μένει με τον Ρόκετ, αλλά δέχεται επίθεση από έναν στρατιώτη γουρούνι που στάλθηκε από τον Υψηλό Διαμορφωτή, αλλά δολοφονείται από τον Άνταμ. Η Γκαμόρα νικά τον Άνταμ και οδηγεί το διαστημόπλοιο των Φυλάκων. Ο Κουίλ και ο Γκρουτ νικάνε τους άντρες του Υψηλού Διαμορφωτή, και αιχμαλωτίζουν τον Θιλ, πηδώντας από το διαστημόπλοιο μαζί του και ανακτώντας την μνήμη του, πριν τους συναντήσει η Γκαμόρα. Εν το μεταξύ, η Νέμπιουλα, η Μάντις και ο Ντραξ ανεβαίνουν στο διαστημόπλοιο του Υψηλού Διαμορφωτή, και ένας αποδυναμένος Άνταμ διαισθάνεται πως η μητέρα του βρίσκεται σε κίνδυνο αλλά είναι πολύ αργά να την σώσει.
Στο διαστημόπλοιο των Φυλάκων, ο Ρόκετ κοντεύει να πεθάνει, και συναντά τους παιδικούς του φίλους, Λάιλα, Τιφς, και Φλορ, που του λένε πως δεν έχει φτάσει η ώρα του ακόμα, και ξυπνάει. Η Μάντις, η Νέμπιουλα, και ο Ντραξ συναντούν κάποια φυλακισμένα παιδιά στο διαστημόπλοιο πριν αιχμαλωτηθούν και αυτοί, και τοποθετηθούν σε μια κάμαρα με Άμπιλικς. Η Μάντις καταφέρνει να πείσει τους Άμπιλισκς να έρθουν στην μεριά τους, και οι τρεις τους διαφεύγουν πριν βρουν τους Φύλακες και νικάνε τον στρατό του Υψηλού Διαμορφωτή. Ο Κράγκλιν και η Κόσμο φτάνουν στο Νόουερ, όπου η Κόσμο συνδέεται με το διαστημόπλοιο του Υψηλού Διαμορφωτή με την βοήθεια της Νέμπιουλα και του Κράγκλιν, μέσω της τηλεκινητικές της δυνάμεις, επιτρέποντάς τους να ελευθερώσουν τα παιδιά. Ο Ρόκετ ανακαλύπτει κάποια μωρά ρακούν και άλλα δοκιμαστικά ζώα αλλά δέχεται επίθεση από τον Υψηλό Διαμορφωτή όσο προσπαθούσε να τα ελευθερώσει, αλλά σώζεται από τους Φύλακες. Ο Υψηλός Διαμορφωτής πεθαίνει στο διαστημόπλοιό του ενώ τα ζώα σώζονται και επιβιβάζονται στο διαστημόπλοιο του Κράγκλιν μαζί με τους περισσότερους Φύλακες. Αφού η Κόσμο είναι ανίκανη να συγκρατήσει τα διαστημόπλοια μαζί αρκετά για τον Κουίλ να επιβιβαστεί, αλλά σώζεται από τον Άνταμ.
Οι Φύλακες αποφασίζουν να χωριστούν. Ο Κουίλ δίνει τον τίτλο του Αρχηγού των Φυλάκων στον Ρόκετ και αυτός πηγαίνει στην Γη. Η Μάντις πηγαίνει σε ένα ταξίδι για να ανακαλύψει τον εαυτό της μαζί με τους Άμπιλισκς, ενώ η Γκαμόρα επανενώνεται με τους Ολέθριους και η Νέμπιουλα με τον Ντραξ μένουν στο Νόουερ για να μεγαλώσουν τα διασωσμένα παιδιά.
Στην σκηνή μέσα στους τίτλους τέλους, οι νέοι Φύλακες—Ρόκετ, Γκρουτ, Κόσμο, Κράγκλιν, Άνταμ, Φάιλα, και Μπλερπ—βρίσκονται σε μια νέα αποστολή, ενώ στην σκηνή μετά τους τίτλους τέλους ο Κουίλ αναζωπυρώνεται με τον παππού του.
Εξωτερικοί σύνδεσμοι
Κατηγορία:Ταινίες γυρισμένες στην Τζόρτζια Κατηγορία:Ταινίες γυρισμένες στην Ατλάντα Κατηγορία:Ταινίες τοποθετημένες σε φανταστικούς πλανήτες Κατηγορία:Αμερικανικές ταινίες δράσης - επιστημονικής φαντασίας Κατηγορία:Αμερικανικές κωμικές ταινίες δράσης Κατηγορία:Φύλακες του Γαλαξία (σειρά ταινιών) Κατηγορία:Ταινίες του 2023 Κατηγορία:Αμερικανικές ταινίες Κατηγορία:Ταινίες της Πέμπτης Φάσης του Κινηματογραφικού Σύμπαντος της Marvel Κατηγορία:Ταινίες σε σκηνοθεσία Τζέιμς Γκαν Κατηγορία:Αμερικανικές ταινίες με υπερήρωες Κατηγορία:Ταινίες γυρισμένες στα Trilith Studios Κατηγορία:Ταινίες 4DX Κατηγορία:Ταινίες IMAX
Γλώσσα Παντζάμπι
thumb|right|180px|Η λέξη Παντζάμπι σε γραφή σαχμούχι (άνω) και γκουρμούχι (κάτω) thumb|right|180px|Γεωγραφική κατανομή της γλώσσας Παντζάμπι σε Πακιστάν και Ινδία. Η Παντζάμπι είναι μία από τις πολλές ινδικές γλώσσες. Γλωσσολογικά ανήκει στη κατηγορία της βόρειας ομάδας των Ινδοάριων γλωσσών που γεωγραφικά μιλιέται στη περιοχή του Παντζάμπ, της Λαχώρης στο Πακιστάν και του Αμριτσάρ που σήμερα έχει διχοτομηθεί μεταξύ Ινδίας και Πακιστάν.
Γενικά
Η γλώσσα Πατζάμπι στο Πακιστάν φέρεται σήμερα να έχει συγχωνευτεί με τη τεχνητή γλώσσα Λάντα (Lanhda). Αντίθετα στην Ινδία, σύμφωνα με το υφιστάμενο σύνταγμα, αποτελεί μία από τις επίσημες αναγνωρισμένες ομιλούμενες γλώσσες του κράτους. Γενικά το λεξιλόγιο της Παντζάμπι παρουσιάζει πολλές και μεγάλες ομοιότητες με εκείνο της δυτικής Χίντι και Ούρντου. Η λογοτεχνία σε γλώσσα Πατζάμπι είναι περιορισμένη όπως επίσης και δάνεια από άλλες γλώσσες π.χ. την περσική, αραβική και σανσκριτική φέρονται πολύ περιορισμένα. Η Παντζάμπι περιλαμβάνει πολλές επιμέρους διαλέκτους με σημαντικότερη τη διάλεκτο Μάτζα (Majha), που ομιλείται στην ομώνυμη περιοχή. Συγκεκριμένα λέγοντας "δυτική Παντζάμπι" χαρακτηρίζεται αυτή που ομιλείται στο Πακιστάν.
Υπολογίζεται σήμερα, την γλώσσα αυτή να ομιλούν 104 εκατομμύρια άνθρωποι, εκ των οποίων 29 εκατομμύρια είναι Ινδοί και 76 εκατομμύρια Πακιστανοί, χωρίς να υπολογίζεται ο αριθμός των μεταναστών σε άλλες χώρες Ευρώπης και Αμερικής.
Αρχαιότερο κείμενο σε γλώσσα Παντζάμπι ανάγεται στον 11ο αιώνα. Στη σύγχρονη εποχή με τον όρο «Παντζάμπι Σούμπα» (Punjabi Suba) λέγεται η κοινή καθομιλουμένη.
Σημειώσεις
Στο Πακιστάν η Παντζάμπι, καλούμενη και «χίντκο» είναι η δεύτερη κυρίαρχη γλώσσα. Οι ομιλητές της Παντζάμπι καλούνται Παντζάμπι και χρησιμοποιούν περισσότερο περσοαραβικό λεξιλόγιο στο Πακιστάν και περισσότερο σανσκριτικό λεξιλόγιο στην Ινδία.
Εξωτερικοί σύνδεσμοι
Κατηγορία:Γλώσσες της Ινδίας Κατηγορία:Ινδοάριες γλώσσες
Φάμπιαν Ντζίζγκα
Ο Φαμπιάν Ντριζίζγκα (πολωνικά: Fabian Drzyzga, 3 Ιανουαρίου 1990, Μπορντώ) είναι Πολωνός διεθνής πετοσφαιριστής, ο οποίος αγωνίζεται με τη φανέλα της Λοκομοτίβ Νοβοσιμπίρσκ στο Πρωτάθλημα Ρωσίας, στη θέση του πασαδόρου. Ο Φαμπιάν Ντριζίζγκα είναι επίσης απόφοιτος του Αθλητικού Σχολείου του Σπάλα της Πολωνίας.
Οικογενειακά στοιχεία
Ο Φαμπιάν Ντριζίζγκα γεννήθηκε το 1990 στο Μπορντώ της Γαλλίας, αφού ο πατέρας του Βόιτσεχ, επίσης πετοσφαιριστής, αγωνιζόταν τότε στην Ζ.Σ.Α. Μπορντώ. Ο Βόιτσεχ Ντριζίζγκα, εκτός από διεθνής πετοφαιριστής, υπήρξε και προπονητής του αθλήματος σε μεγάλους συλλόγους και πλέον είναι σχολιαστής αγώνων βόλλεϋ στο κανάλι Πόλσατ, ένα από τα μεγαλύτερα της Πολωνικής τηλεόρασης. Ο μεγαλύτερος αδελφός του Φάμπιαν, Τόμας (1985-) είναι επίσης παλαίμαχος πετοσφαιριστής και τωρινός προπονητής. Ο Φάμπιαν Ντριζίζγκα είναι παντρεμένος με τη Μόνικα Κρόλ από τις 3 Οκτωβρίου 2016.
Καριέρα
Ο Φαμπιάν Ντριζίζγκα ξεκίνησε να ασχολείται με το βόλλεϋ το 2002 σε ηλικία 12 ετών, εντασσόμενος στα τμήματα υποδομής της Α.Ζ.Σ. Όλστιν, της ομώνυμης πόλης της Πολωνίας, στην οποία τότε προπονητής της ανδρικής ομάδας ήταν ο πατέρας του. Την Άνοιξη του 2003 αγωνιζόμενος με την ομάδα εφήβων της Α.Ζ.Σ. Όλστιν κατέκτησε τη δεύτερη θέση στο αντίστοιχο πρωτάθλημα. Τότε η οικογένειά του μετακόμισε στη Βαρσοβία, οπότε ο Ντριζίζγκα εντάχθηκε στη Βόλα, ομάδα της πολωνικής πρωτεύουσας. Με τα τμήματα υποδομής της Βόλα έχει αρκετές διακρίσεις σε διάφορες κατηγορίες εφήβων κσι νέων, και παρότι αγωνίζεται συνήθως με μεγαλύτερους σε ηλικία και εμπειρότερους συμπαίκτες, γίνεται σταδιακά ο ηγέτης του εκάστοτε τμήματος, όπως τον χαρακτήρισε ο αθλητικός ιστοχώρος Σπότοβι Φάκτι ενώ ο προπονητής του, ο Πολωνός Κρίστοφ Φέλζτακ, αναφέρει ότι έχει φυσικό χάρισμα και ηγετικές ικανότητες. To 2008 κάνει το άλμα για την Α.Ζ.Σ Τσεστοχόβα, που αγωνίζεται στην Α΄ Εθνική κατηγορία της Πολωνίας. Το 2009, ο 19χρονος τότε Φαμπιάν τιμήθηκε με το βραβείο "Αποκάλυψη του Έτους" στο δημοψήφισμα του εβδομαδιαίου περιοδικού Σούπερ Βόλλεϋ, και το 2012 κατακτά με την ομάδα του το Ευρωπαϊκό Κύπελλο Θριάμβου (Τσάλεντζ Καπ). Το 2012 επιστρέφει στη Βαρσοβία για την Πολυτέχνικα, και το 2013 κάνει το μεγάλο άλμα, εντασσόμενος στην πρωταθλήτρια Πολωνίας Ρεσόβια της πόλης Ζέσουφ, όπου πλέον καθιερώνεται ως ένας από τους μεγαλύτερους πασαδόρους στον χώρο όχι μόνο της πολωνικής αλλά και της παγκόσμιας πετοσφαίρισης. Με τη Ρεσόβια ο Φάμπιο, όπως είναι το προσωνύμιό του κατακτά το ασημένιο μετάλλιο στο Τσάμπιονς Λιγκ το 2015, το Πρωτάθλημα Πολωνίας το 2014-15, το Σούπερ Καπ Πολωνίας το 2013 και ακόμα δυο δεύτερες θέσεις του πρωταθλήματος (2013-14 και 2015-16) και το ασημένιο μετάλλιο Κυπέλλου Πολωνίας το 2015. Σε ατομικό επίπεδο ανακηρύσσεται ως ο καλύτερος πασαδόρος του Τσάμπιονς Λιγκ και του Κυπέλλου Πολωνίας το 2015.